Rikunarita-ORG/Wikinium huggingface dataset:
# Maa (alue)

**Maa** on alue, jota asuttaa yksi kansa.

Maa ja valtio eroavat toisistaan siinä, että valtio on maa, jonka kansainvälispoliittisen itsenäisyyden muut valtiot ovat tunnustaneet. Suomi oli maana olemassa kauan ennen kuin se alkoi 1800-luvun autonomian aikana saada valtion tunnusmerkkejä ja kunnes siitä tuli itsenäinen valtio vuonna 1917. Skotlanti on maa, joka kuuluu Yhdistyneeseen kuningaskuntaan, mutta jossa on ollut pyrkimyksiä muodostaa itsenäinen valtio. Islanti on esimerkki siitä, kun maa, valtio ja kansa osuvat yhteen. Saamenmaa ja Kurdistan ovat maita, jotka on jaettu usean valtion kesken.

## Lähteet

## Aiheesta muualla

* Kuvia tai muita tiedostoja aiheesta **Maa (alue)** Wikimedia Commonsissa
# Yhdysvaltain osavaltiot

GIF-animaatio: Alkuperäiset 13 perustus­lain vahvistanutta Brittien siirto­kuntaa (osa­valtiota) aika­järjestyksessä, sitten muut osa­valtiot liittymis­järjestyksessä liitto­valtioon.
Yhdysvaltain osa­valtioiden liitto­valtioon liittymis­ajankohdat
  1776–1790  1791–1799  1800–1819  1820–1839  1840–1859  1860–1879  1880–1899  1900–1950  1950–
**Yhdysvaltain osavaltiot** ovat Yhdysvaltain 50 hallinnollista aluetta.

Yhdysvaltain osavaltioilla on suhteellisen paljon itsehallintoa suhteessa liittovaltioon, vaikkakin liittovaltion lainsäädäntö ja liittovaltion perustuslaki menee osavaltioiden lainsäädännön edelle. Osavaltiot eroavat Yhdysvaltoihin kuuluvista viidestä pysyvästi asutusta territoriosta (Puerto Rico, Guam, Pohjois-Mariaanit, Yhdysvaltain Neitsytsaaret ja Amerikan Samoa) muun muassa siinä, että osavaltioista kullakin on väkilukuun perustuva määrä äänivaltaisia edustajia liittovaltion kongressin edustajainhuoneessa ja kullakin kaksi edustajaa senaatissa.

Liittovaltion ja osavaltion toiminta on joillakin alueilla päällekkäistä: molemmat saavat kantaa veroja, säätää lakeja ja perustaa tuomioistuimia. Perustuslaki kuitenkin kieltää osavaltioita solmimasta valtioliittoja, painamasta omaa rahaa tai kantamasta vienti- tai tuontitulleja.

## Kartta Yhdysvaltain osavaltioista

## Yhdysvaltain osavaltiot

*Pääartikkeli: Luettelo Yhdysvaltain osavaltioista ja territorioista*

* Alabama
* Alaska
* Arizona
* Arkansas
* Colorado
* Connecticut
* Delaware
* Etelä-Carolina
* Etelä-Dakota
* Florida
* Georgia
* Havaiji
* Idaho
* Illinois
* Indiana
* Iowa
* Kalifornia
* Kansas
* Kentucky
* Louisiana
* Länsi-Virginia
* Maine
* Maryland
* Massachusetts
* Michigan
* Minnesota
* Mississippi
* Missouri
* Montana
* Nebraska
* Nevada
* New Hampshire
* New Jersey
* New Mexico
* New York
* Ohio
* Oklahoma
* Oregon
* Pennsylvania
* Pohjois-Carolina
* Pohjois-Dakota
* Rhode Island
* Tennessee
* Texas
* Utah
* Vermont
* Virginia
* Washington
* Wisconsin
* Wyoming

## Katso myös

* Etelävaltiot
* Pohjoisvaltiot

Luettelot Yhdysvaltain osavaltioista:

* väkiluku ja historiallinen väkiluku
* pinta-ala
* laulut ja liput
* kuvernöörit

## Lähteet

## Aiheesta muualla

* Kuvia tai muita tiedostoja aiheesta **Yhdysvaltain osavaltiot** Wikimedia Commonsissa
# Hamiltonin piirikunta (Ohio)

| Hamiltonin piirikunta |
| --- |
|  Vaakuna |
|  Hamiltonin piirikunta Ohion kartalla |
| Hallintokeskus | Cincinnati |
| Valtio   Osavaltio | Yhdysvallat   Ohio |
| Perustettu | 2. tammikuuta 1790 |
| Pinta-ala |  |
|  – kokonaispinta-ala | 1 069 km² |
|  – josta vettä | 14 km²  |
| Väkiluku (2010) | 802 374 |
|  – Tiheys | 801 as./km² |
| Aikavyöhyke | UTC-5 |
|  |
|

 |
| Infobox OK |

**Hamiltonin piirikunta** on piirikunta Ohiossa, Yhdysvalloissa, joka on nimetty Alexander Hamiltonin mukaan. Sen hallintokeskus ja suurin kaupunki on Cincinnati, jonka väkiluku on 332 458.

## Maantiede

Hamiltonin naapuripiirikuntia ovat Butler pohjoisessa, Warren koillisessa, Clermont idässä ja Kentuckyn puolella Boonen, Kentonin ja Campbellin piirikunnat sekä Dearborn Indianassa.

## Väestö

Piirikunnassa oli vuoden 2010 väestönlaskennassa 802 374 ihmistä. Etniset ryhmät jakautuvat valkoisiin, joita on 69,7%, mustiin (25,8%), alkuperäisamerikkalaisiin (0,3%) ja aasialaisiin (2,1%).

Kotitalouden mediaanitulo on 49 218 ja köyhyysrajan alapuolella oli 15,9% väestöstä vuosina 2007–2011.

## Lähteet

## Aiheesta muualla

* Kuvia tai muita tiedostoja aiheesta **Hamiltonin piirikunta (Ohio)** Wikimedia Commonsissa

NäytäOhion osavaltio

|  |  |
| --- | --- |
| Alueita | * Alleghenyn laakio
* Bluegrass
* Connecticut Western Reserve
* Eriejärvi
* Great Black Swamp
* Ohio-joki
 |
| Piirikunnat | * Adams
* Allen
* Ashland
* Ashtabula
* Athens
* Auglaize
* Belmont
* Brown
* Butler
* Carroll
* Champaign
* Clark
* Clermont
* Clinton
* Columbiana
* Coshocton
* Crawford
* Cuyahoga
* Darke
* Defiance
* Delaware
* Erie
* Fairfield
* Fayette
* Franklin
* Fulton
* Gallia
* Geauga
* Greene
* Guernsey
* Hamilton
* Hancock
* Hardin
* Harrison
* Henry
* Highland
* Hocking
* Holmes
* Huron
* Jackson
* Jefferson
* Knox
* Lake
* Lawrence
* Licking
* Logan
* Lorain
* Lucas
* Madison
* Mahoning
* Marion
* Medina
* Meigs
* Mercer
* Miami
* Monroe
* Montgomery
* Morgan
* Morrow
* Muskingum
* Noble
* Ottawa
* Paulding
* Perry
* Pickaway
* Pike
* Portage
* Preble
* Putnam
* Richland
* Ross
* Sandusky
* Scioto
* Seneca
* Shelby
* Stark
* Summit
* Trumbull
* Tuscarawas
* Union
* Van Wert
* Vinton
* Warren
* Washington
* Wayne
* Williams
* Wood
* Wyandot
 |
| Kaupungit (suurimmat) | * Akron
* Ashtabula
* Canton
* Cincinnati
* Cleveland
* **Columbus** (pääkaupunki)
* Cuyahoga Falls
* Dayton
* Elyria
* Hamilton
* Kettering
* Lakewood
* Lorain
* Mansfield
* Mentor
* Middletown
* Parma
* Springfield
* Toledo
* Youngstown
 |
# Kaima

**Kaima** on henkilö, jolla on sama etunimi kuin toisella henkilöllä.

## Käyttö

Kaimoja ovat esimerkiksi Mika Häkkinen ja Mika Kojonkoski, joilla molemmilla on etunimenä Mika. Kaima-sanaa käytetään myös puhuttelusanana: "Hei kaima!"

Sukunimikaimoiksi kutsutaan henkilöitä, joilla on sama sukunimi ilman sukulaisuussuhdetta.*lähde?*

## Kulttuurierot

Englannin kielen sana *namesake* ei täysin vastaa kaima-käsitettä, sillä se yleensä viittaa henkilöön, joka on nimetty toisen henkilön mukaan. Kaimasuhde voi sen sijaan olla myös sattumanvarainen.

## Lähteet
# Cincinnatus

Cincinnatus kutsutaan auran äärestä diktaattoriksi Alexandre Cabanelin maalauksessa vuodelta 1843.
**Lucius Quinctius Cincinnatus** oli antiikin roomalainen kansalaiskunnon ja vaatimattomuuden perikuva. Roomalaisen historiankirjoituksen mukaan hän pelasti diktaattorina Rooman voittamalla eekvit vuonna 458 eaa. ja oli uudelleen diktaattorina 439 eaa. Vaikka Cincinnatus on ollut historiallinen henkilö, monet legendat hänen elämästään ovat suuresti liioiteltuja. Hänen mukaansa on nimetty Cincinnati-nimiset kaupungit ainakin Italiassa, Ohiossa ja Iowassa.

Vuonna 1888 ilmestyneen lukemiston sekä vuoden 2004 MS Encarta -tietosanakirjan mukaan Cincinnatuksen aikana kansalaisriidat repivät Roomaa ja kaupunki kävi alinomaa sotia naapureitaan, varsinkin pieniä latinalaiskansoja *eekviläisiä* ja *volskilaisia* vastaan. Cincinnatus sai mainetta sekä poliittisesta toiminnastaan että taisteluissa noita ulkoisia vihollisia vastaan. Vuonna 458 eaa. konsuli Minuciuksen johtama roomalainen sotajoukko joutui Algidus-vuorella suureen hätään, kun eekviläiset piirittivät sen. Roomassa pelästyttiin tapahtunutta ja päätettiin nimittää Cincinnatus diktaattoriksi.

Cincinnatus oli pienellä maatilallaan kyntämässä, kun senaatin lähettiläät tulivat ilmoittamaan hänelle nimityksestä. Hän riisui heti työvaatteensa, otti ylleen toogan ja riensi kaupunkiin. Siellä hän kokosi viipymättä sotajoukon ja riensi Algidus-vuorelle.

Heti perille saavuttuaan Cincinnatus hyökkäsi. Piiritetyt roomalaiset elpyivät myös saadusta avusta ja tekivät voimakkaan hyökkäyksen, jolloin vihollinen jäi kahden tulen väliin. Moni surmattiin ja jäljelle jääneet piiritettiin. He rukoilivat nyt nöyrästi Cincinnatukselta armoa. Hän vastasi, ettei tarvitse eekviläisten verta, ja salli heidän lähteä tiehensä. Mutta heidän täytyi ensin antaa pois aseensa ja omaisuutensa ja astua puolialastomina ikeen alitse, joka tehtiin kahdesta pystytetystä keihäästä ja kolmannesta keihäästä, joka oli sidottu niiden päihin. Sellaista pois marssimista pidettiin suurena häpeänä.

Voitetun saaliin jakoi Cincinnatus omille sotamiehilleen, mutta Minuciuksen sotamiehet eivät saaneet mitään. Heille hän sanoi: "Teille ei mitään saalista tule viholliselta, jonka saaliiksi itse olitte vähällä joutua, ja sinä, Minucius, johda alempana päällikkönä legioonia, kunnes osoitat konsulille sopivaa rohkeutta."

Päätettyään sodan onnellisesti Cincinnatus palasi riemusaatossa Roomaan. Sitten hän luopui oma-aloitteisesti diktaattorin virasta, vaihtoi toogan työasuun ja palasi maatilalleen jälleen kyntämään. Tällaisella käytöksellä hän kuvasti roomalaista valtiolle uhrautuvan ja vaatimattomuuteen nojautuvan kansalaisen ihannetta.

Taiteessa Cincinnatus kuvataan usein auransa kanssa.

## Lähteet

## Aiheesta muualla

* Kuvia tai muita tiedostoja aiheesta **Cincinnatus** Wikimedia Commonsissa
# Yhdysvaltain vuoden 2020 väestönlaskenta

Vuoden 2020 väestönlaskennan tunnus.
**Yhdysvaltojen vuoden 2020 väestönlaskenta** on Yhdysvalloissa viimeisimpänä toteutettu, valtion 24. väestönlaskenta. Väestönlaskenta oli ensimmäinen, jossa kysymyksiin pystyi vastaamaan paperivaihtoehdon lisäksi verkossa tai puhelimella.

Väestönlaskennan mukaan 1. huhtikuuta 2020 Yhdysvalloissa oli 331 449 281 asukasta eli 7,4 prosenttia enemmän kuin vuonna 2010.

## Kysymykset

Väestönlaskennassa käytetty kyselylomake
Donald Trumpin hallinto pyrki aluksi saamaan väestönlaskentaan kysymyksen siitä, onko vastaaja Yhdysvaltain kansalainen. Tämä aiheutti vastustusta ja myöhemmin oikeus kielsi kuitenkin tämän kysymyksen lisäämisen.

Lopulliseen lomakkeeseen päätyi kaikkiaan seitsemän kysymystä, jotka käsittelivät seuraavia asioita:

* Montako asukasta taloudessa asuu 1. huhtikuuta 2020?
* Omistaako vastaaja asunnon vai asuuko hän vuokralla?
* Samassa taloudessa asuvien sukupuolet
* Samassa taloudessa asuvien iät
* Samassa taloudessa asuvien etninen tausta
* Asuuko taloudessa latinotaustaisia henkilöitä?
* Mitkä ovat samassa taloudessa asuvien henkilöiden suhde toisiinsa?

## Datan hyödyntäminen

Yhdysvaltain edustajainhuoneen paikkamäärät jaetaan osavaltioiden kesken väkiluvun perusteella ja tämän ratkaisemiseksi saatava tieto perustuu väestönlaskentoihin. Vuoden 2020 väestönlaskennasta saatua tietoa sovellettiin ensimmäisen kerran välivaaleissa vuonna 2022. Sen perusteella seuraavien osavaltioiden edustajainmäärissä tapahtui muutoksia:

| Osavaltio | Paikkoja ennen | Paikkoja nyt | Muutos |
| --- | --- | --- | --- |
|  Colorado | 7 | 8 |  +1 |
|  Florida | 27 | 28 |  +1 |
|  Illinois | 18 | 17 |  -1 |
|  Kalifornia | 53 | 52 |  -1 |
|  Länsi-Virginia | 3 | 2 |  -1 |
|  Michigan | 14 | 13 |  -1 |
|  Montana | 1 | 2 |  +1 |
|  New York | 27 | 26 |  -1 |
|  Ohio | 16 | 15 |  -1 |
|  Oregon | 5 | 6 |  +1 |
|  Pennsylvania | 18 | 17 |  -1 |
|  Texas | 36 | 38 |  +2 |

## Lähteet

## Aiheesta muualla

* Kuvia tai muita tiedostoja aiheesta **Yhdysvaltain vuoden 2020 väestönlaskenta** Wikimedia Commonsissa

NäytäYhdysvaltain väestönlaskennat
* 1790
* 1800
* 1810
* 1820
* 1830
* 1840
* 1850
* 1860
* 1870
* 1880
* 1890
* 1900
* 1910
* 1920
* 1930
* 1940
* 1950
* 1960
* 1970
* 1980
* 1990
* 2000
* 2010
* 2020
* *2030*
# Metropolialue

Metropolialueet Saksassa.
**Metropolialue**, **suurkaupunkialue** eli **metropoli** tarkoittaa sitä aluetta, jonne kaupunkialueen välitön taloudellinen ja sosiaalinen vaikutus ulottuu. Tähän alueeseen kuuluvat itse suurkaupunki, sen esikaupungit ja niiden lähialueet. Metropolialueelle ei ole yksiselitteistä määritelmää tai aluerajausta, vaan se vaihtelee maittain. Eurostat on pyrkinyt määrittelemään Euroopan metropolialueet omassa Urban Audit -kaupunkitutkimuksessaan.

Tavallisesti metropolialueen alarajana pidetään noin miljoonaa asukasta*lähde?*. Tällä perusteella Helsingin seutu olisi Suomen ainoa suurkaupunkialue. Euroopan suurimpia metropolialueita ovat mm. Moskova, Pariisi, Lontoo, Madrid sekä Ruhrin alue.

Metropolialueiden yhteenkasvanutta kokonaisuutta kutsutaan megalopoliksi.

## Maanosittain

* Luettelo suurimmista metropolialueista väkiluvun mukaan
* Luettelo Aasian metropolialueista
* Luettelo Amerikan suurimmista metropolialueista
	+ Luettelo Pohjois-Amerikan suurimmista metropolialueista
	+ Luettelo Etelä-Amerikan suurimmista metropolialueista
* Luettelo Afrikan suurimmista metropolialueista
* Luettelo Euroopan suurimmista metropolialueista
* Luettelo Oseanian suurimmista metropolialueista

## Katso myös

* Kaupungistuminen
* Konurbaatio
* Kaupunkialue
* Keskustaajama

## Lähteet
# UTC−5

Koko vuoden ajan UTC−5:ä käyttävät maat kirkkaankeltaisella, kesällä käyttävät maat oranssilla, normaaliaikana käyttävät maat tummansinisellä, merialueet sinisellä.
**UTC−5** on aikavyöhyke, joka on viisi tuntia UTC±0-aikavyöhykettä jäljessä. Sitä käytetään noin 60–105 astetta läntistä pituutta. UTC−5 on käytössä muun muassa Yhdysvaltojen ja Kanadan keski- jalänsiosissa, Karibialla, Meksikossa ja useissa Etelä-Amerikan valtioissa.

## Aikavyöhykettä käyttävät valtiot ja alueet

### Ympäri vuoden

* Brasilia
	+ Amazonas (länsiosa), Acre
* Kolumbia
* Ecuador
* Panama
* Peru
* Jamaika
* Iso-Britannia
	+ Caymansaaret
* Yhdysvallat
	+ Navassa
* Kanada
	+ Atikokan, Mishkeegogamang First Nation, Pickle Lake, Southamptoninsaari

### Normaaliaika

* Kanada
	+ Nunavut (Qikiqtaalukin alue), Ontario (itäosia), Quebec (pois lukien alue Itä-Quebecissä, jossa ei ole käytössä kesäaikaa)
* Yhdysvallat
	+ Yhdysvaltain itäinen aika, käsittää suurimman osan itärannikosta
* Bahama
* Kuuba
* Haiti
* Iso-Britannia
	+ Turks- ja Caicossaaret

### Kesäaika

* Yhdysvallat
	+ Yhdysvaltain keskinen aika, käsittää useita Keski-Yhdysvalloissa sijaitsevia osavaltioita
* Kanada
	+ Manitoba, Nunavut (itäosia), Ontario (länsiosa)
* Meksiko (pois luken läntiset osavaltiot)
* Chile
	+ Pääsiäissaari

## Lähteet

Koordinoitu yleisaika

|  |  |
| --- | --- |
| 180° – 90°W | UTC−12 · UTC−11 · *UTC−10.30* · UTC−10 · UTC−9.30 · UTC−9 · *UTC−8.30* · UTC−8 · UTC−7 |
| 90°W – 0° | UTC−6 · UTC−5 · *UTC−4.30* · UTC−4 · UTC−3.30 · UTC−3 · UTC−2.30 · UTC−2 · UTC−1 · *UTC−0.44* · *UTC−0.25.21* |
| 0° – 90°E | UTC±0 · *UTC+0.20* · *UTC+0.30* · UTC+1 · *UTC+1.24* · *UTC+1.30* · UTC+2 · *UTC+2.30* · UTC+3 · UTC+3.30 · UTC+4 · UTC+4.30 · *UTC+4.51* · UTC+5 · UTC+5.30 · *UTC+5.40* · UTC+5.45 |
| 90°E – 180° | UTC+6 · UTC+6.30 · UTC+7 · *UTC+7.20* · *UTC+7.30* · UTC+8 · *UTC+8.30* · UTC+8.45 · UTC+9 · UTC+9.30 · *UTC+9.45* · UTC+10 · UTC+10.30 · UTC+11 · *UTC+11.30* |
| (180° – 90°W) | UTC+12 · UTC+12.45 · UTC+13 · UTC+13.45 · UTC+14 |
# Yhdysvaltain itäinen aika

**Yhdysvaltain itäinen aika** (engl. *Eastern Time*, lyh. *ET*) on aikavyöhyke, joka kattaa suuren osan Pohjois-Amerikan itärannikosta sekä osan Etelä-Amerikan länsirannikosta. Normaaliaikana siitä käytetään nimitystä *Yhdysvaltain itäinen normaaliaika* (engl. *Eastern Standard Time*, *EST*) ja kesäaikana nimitystä *Yhdysvaltain itäinen kesäaika* (engl. *Eastern Daylight Time*, *EDT*). Erotus koordinoidusta yleisajasta on normaaliaikana UTC-5 ja kesäaikana UTC-4.

Myös Australiassa on EDT-aika, johon viitataan usein myös lyhenteellä AEDT (*Australian Eastern Daylight Time*, UTC+11). AEDT-aika on AEST (*Australian Eastern Standard Time*, UTC+10).

## Lähteet

## Aiheesta muualla

* "ET – Eastern Time" (timeanddate.com)

Koordinoitu yleisaika

|  |  |
| --- | --- |
| 180° – 90°W | UTC−12 · UTC−11 · *UTC−10.30* · UTC−10 · UTC−9.30 · UTC−9 · *UTC−8.30* · UTC−8 · UTC−7 |
| 90°W – 0° | UTC−6 · UTC−5 · *UTC−4.30* · UTC−4 · UTC−3.30 · UTC−3 · UTC−2.30 · UTC−2 · UTC−1 · *UTC−0.44* · *UTC−0.25.21* |
| 0° – 90°E | UTC±0 · *UTC+0.20* · *UTC+0.30* · UTC+1 · *UTC+1.24* · *UTC+1.30* · UTC+2 · *UTC+2.30* · UTC+3 · UTC+3.30 · UTC+4 · UTC+4.30 · *UTC+4.51* · UTC+5 · UTC+5.30 · *UTC+5.40* · UTC+5.45 |
| 90°E – 180° | UTC+6 · UTC+6.30 · UTC+7 · *UTC+7.20* · *UTC+7.30* · UTC+8 · *UTC+8.30* · UTC+8.45 · UTC+9 · UTC+9.30 · *UTC+9.45* · UTC+10 · UTC+10.30 · UTC+11 · *UTC+11.30* |
| (180° – 90°W) | UTC+12 · UTC+12.45 · UTC+13 · UTC+13.45 · UTC+14 |
# UTC−4

Koko vuoden ajan UTC−4:ää käyttävät maat kirkkaankeltaisella, kesällä käyttävät maat oranssilla, normaaliaikana käyttävät maat tummansinisellä, merialueet sinisellä.
**UTC−4** on aikavyöhyke, joka on neljä tuntia UTC±0-aikavyöhykettä jäljessä. Sitä käytetään noin 50–90 astetta läntistä pituutta. UTC−4 on käytössä muun muassa Yhdysvaltojen ja Kanadan itäosissa, Karibialla ja useissa Etelä-Amerikan valtioissa.

## Aikavyöhykettä käyttävät valtiot ja alueet

### Ympäri vuoden

* Brasilia
	+ Amazonas (osa), Mato Grosso, Mato Grosso do Sul, Rondônia, Roraima
* Bolivia
* Guyana
* Venezuela
* Antigua ja Barbuda
* Barbados
* Dominica
* Dominikaaninen tasavalta
* Ranska
	+ Guadeloupe, Martinique, Saint Barthélemy, Saint Martin
* Grenada
* Alankomaat
	+ Saba, Sint Eustatius, Sint Maarten, Aruba, Bonaire, Curaçao
* Saint Kitts ja Nevis
* Saint Lucia
* Saint Vincent ja Grenadiinit
* Trinidad ja Tobago
* Iso-Britannia
	+ Anguilla, Brittiläiset Neitsytsaaret, Montserrat
* Yhdysvallat
	+ Puerto Rico, Yhdysvaltain Neitsytsaaret
* Kanada
	+ Quebec (pieni alue Itä-Quebecissä)

### Normaaliaika

* Grönlanti
	+ Pituffik
* Kanada
	+ New Brunswick, Nova Scotia, Prinssi Edwardin saari
	+ Newfoundland ja Labrador, Labrador pois lukien kaakkoisosa
* Iso-Britannia
	+ Bermuda
* Chile (ei Pääsiäissaari, Magallanes y Antártica Chilena)
* Paraguay

### Kesäaika

* Kanada
	+ Nunavut, Ontario, Quebec (pois lukien alue Itä-Quebecissä, jossa ei ole käytössä kesäaikaa)
* Yhdysvallat
	+ Yhdysvaltain itäinen aika, käsittää suurimman osan itärannikosta
* Bahama
* Kuuba
* Haiti
* Iso-Britannia
	+ Turks- ja Caicossaaret

## Lähteet

NäytäKoordinoitu yleisaika

|  |  |
| --- | --- |
| 180° – 90°W | UTC−12 · UTC−11 · *UTC−10.30* · UTC−10 · UTC−9.30 · UTC−9 · *UTC−8.30* · UTC−8 · UTC−7 |
| 90°W – 0° | UTC−6 · UTC−5 · *UTC−4.30* · UTC−4 · UTC−3.30 · UTC−3 · UTC−2.30 · UTC−2 · UTC−1 · *UTC−0.44* · *UTC−0.25.21* |
| 0° – 90°E | UTC±0 · *UTC+0.20* · *UTC+0.30* · UTC+1 · *UTC+1.24* · *UTC+1.30* · UTC+2 · *UTC+2.30* · UTC+3 · UTC+3.30 · UTC+4 · UTC+4.30 · *UTC+4.51* · UTC+5 · UTC+5.30 · *UTC+5.40* · UTC+5.45 |
| 90°E – 180° | UTC+6 · UTC+6.30 · UTC+7 · *UTC+7.20* · *UTC+7.30* · UTC+8 · *UTC+8.30* · UTC+8.45 · UTC+9 · UTC+9.30 · *UTC+9.45* · UTC+10 · UTC+10.30 · UTC+11 · *UTC+11.30* |
| (180° – 90°W) | UTC+12 · UTC+12.45 · UTC+13 · UTC+13.45 · UTC+14 |
# FIPS

**FIPS** (lyhenne sanoista *Federal Information Processing Standards*) on yhdysvaltalaisen NIST:n julkaisemia standardeja. FIPS-standardeja julkaistaan, kun on lainmukainen tarve tai kyberturvallisuusvaatimuksia. FIPS-standardit kehitetään liittovaltion hallinnollisiin järjestelmiin, mutta eivät vielä täytä kansallisia tietoturvavaatimuksia.

## Standardeja

* DSA (FIPS 186)
* SHA (FIPS 202)

## Katso myös

* ISO
* SFS

## Lähteet
# Ohio (joki)

| Ohiojoki |
| --- |
|  Ohiojoki Louisvillen kohdalla. |
| Alkulähde | Alleghenyjoki, Allegany Township, Pennsylvania |
| Laskupaikka | Mississippi |
| Maat | Yhdysvallat |
| Pituus | 1 579 km |
| Alkulähteen korkeus | 683 m |
| Virtaama | Cairo: 7 957 m³/s |
| Valuma-alue | 490 603 km² |
|  Ohiojoki ja sen valuma-alue |
| Infobox OK |

**Ohiojoki** on Mississippin suurin sivujoki Yhdysvaltojen itäosassa. Maan historian alkuaikoina se oli tärkeä väylä asutuksen leviämiselle. Joki virtaa kuuden osavaltion alueella ja sen valuma-alueelle kuuluu 14 osavaltiota, joiden alueella sen lukuisat sivujoet virtaavat. Joki oli 1700-luvulla rajana vapaiden ja orjakaupan sallineiden alueiden välillä.

Joki saa alkunsa Allegheny- (vas.) ja Monongahelajokien yhtymäkohdassa Pittsburghissa.
Virallisesti joki alkaa Allegheny- ja Monongahelajokien yhtyessä Pittsburghissa, Pennsylvaniassa. Tehtyään jyrkän käännöksen etelään ja etelälounaaseen joki virtaa Länsi-Virginian, Ohion ja Pennsylvanian rajapisteestä edelleen lounaaseen muodostaen rajan Länsi-Virginian ja Ohion osavaltioiden välille Wheelingin kaupungista eteenpäin. Sitten joki etenee mutkitellen lounaaseen ja länteen Länsi-Virginian, Kentuckyn, Ohion, Indianan ja Illinoisin rajoilla, kunnes se yhtyy Mississippijokeen Cairon kaupungin lähistöllä Illinoisissa.

Suurimpia joenvarren kaupunkeja ovat Pittsburgh, Cincinnati, Louisville, Evansville ja Huntington.

Satelliittikuva: Ohiojoki yhtyy Mississippiin Cairossa, Illinoisissa.
# Etelä-Yhdysvallat

Etelä-Yhdysvallat Yhdysvaltain väestönlaskentaviraston määrittelemänä.
**Etelä-Yhdysvallat** tai **Etelävaltiot** (engl. *Southern United States*, usein myös *American South*, *Dixie*, *Dixieland* tai *the South*) on kuudentoista Yhdysvaltojen osavaltion muodostama kokonaisuus maan kaakkois­osassa. Tähän alueeseen kuuluvia osavaltioita ovat Alabama, Arkansas, Delaware, Florida, Georgia, Kentucky, Louisiana, Maryland, Mississippi, Oklahoma, Pohjois-Carolina, Etelä-Carolina, Tennessee, Texas, Virginia ja Länsi-Virginia. Myös Columbian liittopiiri lasketaan kuuluvan Etelään. Vuoden 2010 väestönlaskennassa Etelä-Yhdysvalloissa asui n. 114 600 000 ihmistä.

Etelävaltiot tunnetaan kulttuuristaan ja historiastaan. Vuosina 1861–1865 Yhdysvalloista irtautuneet etelävaltiot perustivat Amerikan konfederaation. Alueelle on kehittynyt omia tapoja, musiikkityylejä ja ruokatyyppejä, jotka eroavat muusta Yhdysvalloista. Etelän suurimmat etniset ryhmät ovat eurooppalaiset (erityisesti englantilaiset, skotit, Irlannin skotit (Ulsterin protestantit), irlantilaiset, saksalaiset, ranskalaiset ja espanjalaiset), afrikkalaiset ja jossain määrin intiaanit.

## Suurimmat kaupungit

Etelävaltiot olivat vielä 1940-luvulla maatalousyhteiskuntia, mutta urbanisoituivat myöhemmin. Etelä-Yhdysvaltain suurin kaupunki on nykyään Texasin Houston.

Houston
Jacksonville
Washington D.C.
Nashville

| Sija | Kaupunki | Osavaltio | Väkiluku (arvio vuodelta 2018) |
| --- | --- | --- | --- |
| 1 | Houston |  Texas | 2 325 502 |
| 2 | San Antonio |  Texas | 1 532 233 |
| 3 | Dallas |  Texas | 1 345 047 |
| 4 | Austin |  Texas | 964 254 |
| 5 | Jacksonville |  Florida | 903 889 |
| 6 | Fort Worth |  Texas | 895 008 |
| 7 | Charlotte |  Pohjois-Carolina | 872 498 |
| 8 | Washington, D.C. |  Columbian liittopiiri | 702 455 |
| 9 | El Paso |  Texas | 682 669 |
| 10 | Nashville |  Tennessee | 669 053 |
| 11 | Memphis |  Tennessee | 650 618 |
| 12 | Oklahoma City |  Oklahoma | 649 021 |
| 13 | Louisville |  Kentucky | 620 118 |
| 14 | Baltimore |  Maryland | 602 495 |
| 15 | Atlanta |  Georgia | 498 044 |
| 16 | Miami |  Florida | 470 914 |
| 17 | Raleigh |  Pohjois-Carolina | 469 298 |
| 18 | Virginia Beach |  Virginia | 450 189 |
| 19 | Tulsa |  Oklahoma | 400 669 |
| 20 | Arlington |  Texas | 398 112 |

## Katso myös

* Syvä etelä

## Lähteet

## Aiheesta muualla

* Matkaopas aiheesta South (United States of America) Wikivoyagessa (englanniksi)
# Amerikansaksalaiset

| Amerikansaksalaiset German American |
| --- |
| Väkiluku | 50 764 352 |
| Kielet | englanti, saksa |
| Uskonnot | protestantismi, katolilaisuus |
| Infobox OK |

Väestön yleisimmät etniset taustat piirikunnittain 2000.
  merkityissä piirikunnissa amerikansaksalaiset muodostavat suurimmat etnisen ryhmän.

**Amerikansaksalaiset** (engl. *German Americans*, saks. *Deutschamerikaner*) ovat yhdysvaltalaisia, joilla on saksalaiset sukujuuret. Vuonna 2019 noin 43 miljoonaa yhdysvaltalaista ilmoitti Yhdysvaltain väestönlaskentaviraston tutkimuksessa olevansa ainakin osittain saksalaista alkuperää, mikä tekee Saksasta yleisimmän alkuperämaan kaikista etnisistä ryhmistä. Suurimmat amerikansaksalaiset väestöt löytyvät Kalifornian ja Pennsylvanian osavaltioista.

## Kuuluisia amerikansaksalaisia

* Sandra Bullock
* Doris Day
* Leonardo DiCaprio
* Marlene Dietrich
* Kirsten Dunst
* Dwight D. Eisenhower
* Clark Gable
* David Hasselhoff
* Kurt Vonnegut
* Bruce Willis

## Lähteet

## Aiheesta muualla

* Kuvia tai muita tiedostoja aiheesta **Amerikansaksalaiset** Wikimedia Commonsissa

* Chronology: The Germans in America (englanniksi)